**Գիորգի Պապաշվիլի** (վրաց.՝ გიორგი პაპაშვილი, օգոստոսի 23, 1898(1898-08-23), Q55088812? - մարտի 29, 1978(1978-03-29), Cambria, Կալիֆոռնիա, ԱՄՆ), վրացի-ամերիկացի գրող և քանդակագործ։

Կենսագրություն
--------------

Գիորգի Պապաշվիլին ծնվել է Արևելյան Վրաստանի Մցխեթ-Մթիանեթ շրջանի Ախալգորի շրջանի Կոբիաանթկարի գյուղում։ Աշակերտել է թուր պատրաստող վարպետի և դեկորատիվ կաշեգործի։ Առաջին համաշխարհային պատերազմի ժամանակ ծառայել է խորհրդային բանակում, եղել է դիպուկահար։ Պատերազմի ավարտից հետո գաղթել է ԱՄՆ, որտեղ ապրել և ստեղծագործել է։ Պապաշվիլին հայտնի է որպես և՛ գրող, և՛ քանդակագործ, եղել է շնորհալի ինժեներ և գյուտարար։

Ամուսնացել է ամերիկացի Հելեն Պապաշվիլիի (1906-1996) հետ։ Համատեղ գրել են բազմաթիվ գրքեր, որոնք հիմնված են կյանքի փորձի վրա։ Նրանց առաջին գիրքը կոչվում է «Ամեն ինչ կարող է պատահել» (1945), որտեղ ներկայացված է Պապաշվիլու՝ առանց դրամի ներգաղթյալի կենսափորձը։ Ստեղծագործությունը նախնական հրատարակվել է Common Ground և Direction ամսագրերում։ Գիրքն ընտրվել է որպես «Ամսվա գիրք» և ԱՄՆ-ում վաճառվել է ավելի քան 600,000 օրինակ, իսկ աշխարհում՝ 1.5 միլիոն օրինակ։ Այն թարգմանվել է 15 օտար լեզուներով, այդ թվում և վրացերեն (1966)։ 1952 թվականին ֆիլմը էկրանավորվել է Խոսե Ֆերրերի և Կիմ Հանտերի մասնակցությամբ։

Պապաշվիլին մահացել է 1978 թվականին Կալիֆորնիայի Կամբրիա գյուղում։

Երկեր
-----

* «Այո և ոչ պատմություններ - վրացական ժողովրդական հեքիաթներ» (1946)
* «Շները և մարդիկ» (1954)
* «Շնորհակալություն Նոյին» (1956)
* «Տուն, և կրկին տուն» (1973, նկարագրում է 1960-ական թվականներին ուղևորությունից վերադարձ դեպի գյուղ)
* «Ռուսական խոհանոց» (1969)

«Շնորհակալություն Նոյին» ստեղծագործությունը հրատարակվել է նաև վրացերեն (1971 թվականին)։

Արվեստ
------

Ֆորմալ կրթություն չունենալով՝ Պապաշվիլին սկսեց փորագրությամբ զբաղվել 1940 թվականին։ Նրա ստեղծագործություններն ունեն իրենց ուրույն ոճը՝ միախառնված նաիվ և մոդեռն տարրերով։ Փորագրել է փայտով, քարով՝ ստեղծելով ֆիգուրներ, բարելևֆներ։ Պապաշվիլուն հոգեհարազատ են բնության թեմաները՝ կենդանիներ, ծաղիկներ, երբեմն մարդկային ֆիգուրներ։ Նրա ամենահայտնի գործերից են՝

* «Պատերազմի ավարտը» (1946)
* «Աղավնիներ» (1948, Հազելթոնի արվեստի միություն)
* «Խոյ» (1951)
* «Թիթեռնիկ» (1952, Վուդմեր պատկերասրահ)
* «Ձի» (1955, Վրաստանի ազգային պատկերասրահ)
* «Կենդանի» (1957)
* «Խնձոր» (1959)
* «Արջի ձագը գորտի հետ» (1966)

Պապաշվիլին ունեցել է տարբեր անհատական ցուցահանդեսներ, ինչպես նաև ցուցահանդեսներով հանդես է եկել իր ընկեր-նկարիչների հետ։

Գրականություն
-------------

* American Artist magazine, October, 1955.
* George Papashvily: Sculptor, a retrospective catalogue with an introduction by Charles H. Muhlenberg, Pennsylvania, 1979.

Ծանոթագրություններ
------------------

1. ↑  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
2. ↑  SNAC — 2010.
3. ↑  George Papashvily
4. ↑  Papashvily, George (1945). *Anything Can Happen*. New York and London: Harper & Brothers Publishers. էջ viii.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 98046994 · GND: 1068531401 · ISNI: 0000000081262088 · LCCN: n50050227 · NDL: 00452097 · PTBNP: 1549747 · SUDOC: 076457435 · VIAF: 47286931 · ULAN: 500046066 · WorldCat VIAF: 47286931 |

 |

 |